Erik Anundsson

Erik Anundsson of Eymundsson was volgens Noorse sagas 'n legendariese Sweedse koning wat in die 9de eeu sou regeer het. Hy was 'n magtige koning en het sy ryk oor die Oossee uitgebrei, maar was minder suksesvol in die weste. 

Daar is geen bronne uit dié tyd oor sy bestaan nie; die meeste dateer uit die 12de of 13de eeu en kan dus nie as betroubaar beskou word vir die gebeure van die 9de eeu nie.

In die sagas
Volgens die Hervarar saga uit die 13de eeu is Erik die seun van Anund Uppsale; hy "het sy pa by Uppsala opgevolg; hy was 'n ryk koning. In sy tyd het Harald Skoonhaar koning van Noorweë geword. Hy was die eerste een wat die hele land verenig het.""Hervarar saga ok Heiðreks", Guðni Jónsson en Bjarni Vilhjálmsson se weergawe by Norrøne Tekster og Kvad. Engelse vertaling deur N. Kershaw: "The Saga of Hervör and Heithrek"   in Stories and Ballads of the Far Past, vertaal uit Noors, Yslands en Faroëes. Cambridge University Press, 1921.

Snorri Sturluson noem egter die Erik wat 'n tydgenoot van Harald Skoonhaar was "Eymundsson". Aangesien die vorige koning Anund dikwels gëdentifiseer word as 'n Anund wat in die 840 floreer het en in ander bronne ook voorkom, is "Anundsson" waarskynlik die regte vorm van die patroniem.Vita Ansgari, hoofstuk 19 Die name Eymund en Anund was naby genoeg aan mekaar dat die latere koning Anund Jakob soms ook "Eymund" genoem is. 

Volgens die Hervarar saga is Erik deur sy pa, Anund Uppsale, en oom Björn at Haugi voorafgegaan en later opgevolg deur Björn (die vader van Erik die Oorwinnaar en Olof Björnsson). Erik word ook op verskeie plekke in die Heimskringla genoem.

In Landnámabók word vertel Erik en sy seun Björn het in die tyd van pous Adrianus II en pous Johannes VIII regeer, dus van omstreeks 867 tot 883, die tyd toe die eerste mense in Ysland gaan woon het. Harald Skoonhaar se saga lui dat Erik dood is toe Harald Skoonhaar 10 jaar lank koning van Noorweë was. Tradisioneel sou dit beteken het 882, maar daar word nou geglo Harald het die Noorweegse troon eers later bestyg, in die 880s' of die jaar 900.Sveaas Andersen, Per (1977) Samlingen av Norge og kristningen av landet 800—1130. Handbok i  Norges historie bind 2. Bergen-Oslo-Tromsø: Universitetsforlaget.

Verwysings

Skakels

Kategorie:Legendariese Sweedse monarge